Cuneiform Tablet Kt o/k 6 (AKT 4 34)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šál-ma-a-šùr e-na-na-at-a-šur ù LUGAL-{d}IM qí-bi-ma um-ma a-šùr-ba-ni-ma a-na LUGAL-{d}IM qí-bi₄-ma mì-nam e-pu-uš-kà-ma pu-úz-ra-am i pá-ni-a ta-aṣ-ba-at-ma a-mì-ša-am ta-ta-lá-ak i-na e-lá-at a-ḫe-e-a ù ṣú-ḫa-ri-a a-na ni-ší-im ta-áš-ták-na-a-ni ta-al-tám-nim 11 GÍN KÙ.BABBAR bé-ú-lá-tí-kà ša ṭup-pí-kà a-ḫa-ma 5 10 GÍN KÙ.BABBAR IGI a-šur-ma-lik DUMU a-šur-{d}UTU-ši a-na bé-a-li-im a-dí-na-ku-um-ma iš-tù té-ga-ra-ma i-tù-a-ri-kà KÙ.BABBAR ší-im-tám tù-ta-ra-am iš-tù MU.3.ŠÈ KÙ.BABBAR-pì ta-ma-kà-ar 6.5 GÍN KÙ.BABBAR IGI DINGIR-ma-lik DUMU a-de₈-lá-at IGI ur-da-nim ù ú-na-áp-šé a-dí-na-ku-um 5 GÍN KÙ.BABBAR sà-ḫa-ar-tum i li-bi-kà a-na ša ki-ma i-a-tí qí-bi₄-ma ŠU.NÍGIN 0.33333 ma-na 1.5 GÍN KÙ.BABBAR ú ší-a-ma-tí-šu ša iš-tù MU.3.ŠÈ ú 11 GÍN KÙ.BABBAR ša bé-ú-lá-tí-šu ni-is-ḫa-sú DIRI i mì-ma na-áš-ú ki-ma i-a-tí mì-sí-a-ma ṣa-áb-ta-ma li-qé-a šu-ma mì-ma i-na-ke-er KÙ.BABBAR li-qé-a-ma 1 ma-na-um 1 ma-na ki-ma i-a-tí ru-ta-ki-ib-sú li-li-kam-ma i ší-bi₄-a lá ku-un-ma KÙ.BABBAR-pì lá-al-qé a-na be-ú-lá-tí-šu mì-ma lá ù-kà-al